Jacob Roggeveen

Jacob Roggeveen (født 1. februar 1659 i Middelburg, død 31. januar 1729 samme sted) var en nederlandsk oppdager, som ble sendt ut på oppdrag for å finne Terra Australis, men i stedet oppdaget Påskeøya ved en tilfeldighet 5. april 1722. Han var også innom Selskapsøyene og utforsket Samoaøyene.

Liv og virke
 Bakgrunn 
Roggeveen gikk først på hjemstedets latinskole og studerte deretter juss ved Universitetet i Harderwijk. Han giftet seg med Marija Margaerita Vincentius (død oktober 1694).

Karriere i Det nederlandske ostindiske kompani
I 1706 begynte han i Det nederlandske ostindiske kompani. Mellom 1707 og 1714 var han som Raadsheer van Justitie i nederlandsk Batavia (i dag Jakarta). Der giftet han seg med Anna Adriana Clement, men hun døde kort tid etter. I 1714 vendte han tilbake til Middelburg i Zeeland.

 Ekspedisjon til Stillehavet
mini|Kart over ekspedisjonens reise, utgitt omkring 1787
Roggeveen utarbeidet en plan for en handels- og utforskningsekspedisjon til Stillehavet. Ekspedisjonen skulle lete etter Davis land, det ukjente Terra Australis, og søke etter en vestlig sjøveg til krydderøyene. Han fikk støtte for planen fra Vestindisk kompani og la i 1721 ut fra øya Texel med de tre skipene «Africaansche Galei», «Arend» og «Theinhoven».«Roggeveen, Jacob /1659-1729)», i Max Quanchi og John Robson: Historical Dictionary of Discovery and Exploration of the Pacific Islands,  Lanham, Maryland: Scarecrow Press, 2005, s. 145–146.

Ekspedisjonen var innom Juan Fernández-øyene og kom 5. april 1722 til Rapa Nui, som ble kalt Påskeøya fordi oppdagelsen ble gjort påskedag. Roggeveen oppgis gjerne å være den som først fikk øye på Påskeøya, men det var trolig heller kaptein Roelof Rosendaal på «Afrikaansche Galei».«First sighting», i Max Quanchi og John Robson: Historical Dictionary of Discovery and Exploration of the Pacific Islands,  Lanham, Maryland: Scarecrow Press, 2005, s. 67.Loggen fra «Afrikaansche Galei» viser at øya kom i sikte klokken fem om ettermiddagen, se: John Flenley og Paul Bahn: Enigmas of Easter Island. Island on the Edge, 2. utgave, Oxford: Oxford University Press, 2003, s. 2.

Ekspedisjonen utforsket deretter Tuamotuøyene, der Apataki, Arutua, Tikei og Makatea ble besøkt.«Pacific Islands and Their First European Visitors», i Max Quanchi og John Robson: Historical Dictionary of Discovery and Exploration of the Pacific Islands , Lanham, Maryland: Scarecrow Press, 2005, s. xxi, xxii og xxiv.. «Africaansche Galei» forliste ved Takapoto i Tuamotuøyene, der fem av mannskapet ble igjen. Vraket ble en kilde til metall for polynesierne.Fischer, Steven Roger: A History of the Pacific Islands, 2. utgave, Palgrave Macmillan, 2013, s. 99. På Makatea åpnet ekspedisjonen ild mot folk på stranden og ti av mannskapet ble deretter drept av innbyggerne på land. Ferden gikk videre til Selskapsøyene. Deretter ble Samoaøyene utforsket. Der ble ekspedisjonens deltakere de første europeerne til å finne Ta'u, Olosega, Ofu, Tutuila, Rose, Swains og Upolu.

Roggeveen fant ikke Terra Australis. Fra sørhavsøyene fortsatte Roggeveen til Ny-Guinea og Batavia, dit han kom i 1722. Det nederlandske ostindiske kompani konfiskerte de to gjenværende skipene. Ekspedisjonen mistet halve mannskapet i skjørbuk.

Fra Batavia ble Roggeveen sendt tilbake til Nederland, der han anla sak som til slutt endte med at det ble betalt erstatning for tap og utgifter ekspedisjonen hadde.

Ekspedisjonsloggen ble utgitt på nederlandsk i 1838.Dagverhaal der ontdekkings-reis van Mr. Jacob Roggeveen, met de schepen den Arend, Thienhoven, en de Afrikaansche galei, in de jaren 1721 en 1722, Middelburg, 1838. Historien om ekspedisjonen ble også utgitt på engelsk og fransk.

 Referanser 

Kategori:Fødsler i 1659
Kategori:Dødsfall i 1729
Kategori:Personer fra Middelburg
Kategori:Forleggere
Kategori:Nederlandske oppdagere
Kategori:Jordomseilere